دهب مدينة سياحية تقع بمحافظة جنوب سينا فى مصر وهي الاشهر بعد مدينة شرم الشيخ بتقع دهب على خليج العقبة عند البحر الاحمر جنوب شرق شبه جزيرة سيناء على بعد حوالي 100 كلم للشمال من منتجع شرم الشيخ الشهير، وتبعد حوالي 140 كيلومتر عن مدينة إيلات الاسرائيلية. وتضم دهب خليجين هما خليج القورة الذي يقع وسط المدينة، والجونا.

روما ماسترز هيا واحده من البطولات السنويه ماسترز 1000 ف لعبة التنس بتتلعب كل سنه على ملاعب فورو ايتاليكو ف روما ف ايطاليا. روما ماسترز هيا واحده من بطولات ماسترز 1000 للرجاله ومن البطولات الالزاميه للستات

عيلة خالد سعيد و مجموعات حقوقيه و سياسيه رفضت التقرير دا و اعلنوا انهم حيروحوا للضاء الدولى و للامم المتحدة, لو التزوير متوفقش و المسؤلين اخدوا جزاتهم, و انها حتقاضى اللجنه الثلاثيه و على راسهم كبير الاطباء الشرعيين اللى طلع القرار و اتهموهم بالكدب و التزوير و قالوا ان التقرير الاول هو هو نفس التقرير التانى و ان التقرير اتجاهل شهادة العشرات اللى اكدوا على ان خالد اتضرب و كدبوا بيان الداخليه.

ستوديو جلال هو واحد من أعرق واقدم ستوديوهات التصوير السينمائى فى مصر والعالم العربى. جات (احمد جلال) ( 1897 – 1947 ) فكرة إنشاء ستوديو سينمائي مجهز بأحدث الآلات والأجهزة، وتمسك هو وزوجته "" (مارى كوينى) "" بالفكرة وعزموا على تنفيذها ونجحوا في وضع حجر الأساس للاستوديو في مارس 1944.

خضر التوني (1916-1956) من أعظم ابطال رفع الأثقال فى مصر، وتصدر اسمه سجلات ابطال العالم الخالدين فى قايمة أعظم 50 بطل فى تاريخ رفع الأثقال لمدة 48 سنه، وهى القايمة اللى يصدرها الاتحاد الدولي لرفع الاثقال.

وُلد روبسپير فى مقاطعة آراس، وتعلم فى باريس فى كلية الحقوق، درس النظريات السياسيه ولم يكن متقبلاً لافكار الفيلسوف جان جاك روسو. قابل الملك لويس الستاشر وهو صغير و قرأ له جواب مدح عندما كان الملك يزور الكليه, بعد كدا اتحول لمعارض ليه و كتبله شكوى بيقول فيها : "" فى ناس جعانه و محتاجه كتير عشان انتا لوحدك بتأكل اكل يكفى 100 واحد."" ، دا عشان لويس كان بياكل بشكل مش طبيعى فى الوقت اللى كان فيه و نقص فى الاكل فى فرنسا وقتها.انتخبوه نايب لرئيس مجلس الطبقات اللى اجتمع سنة 1789 فى ليلة الثوره, وبعدين انضم للجمعيه التأسيسيه الوطنيه ( اللى كانت متكونه من ممثلين الشعب .زى البرلمان كدا) هناك اتشهر جامد عشان خطبه وكلامه اللبق وافكاره السياسيه واتعرف باسم عدو الفساد . فى سنة 1790 انتخبوه رئيس لحزب الجاكوبين السياسى وزادت شعبيته جامد و اتعرف انه عدو للملكيه و من انصار الاصلاحات الديموقراطيه. بعد ما الملكيه اتلغت رسمى سنة 1792 و دخلت الثوره فى حروب مع النمسا ودول تانيه عشان يقضوا على الثوره ,انتخبوه عشان يكون اول مندوب لباريس للمؤتمر القومى اللى طلب هناك اعدام الملك لويس الستاشر , بعد ما كان بيرفض زمان احكام الاعدام ولما معارضينه فكروه بموقفه دا قالهم ""الوقت بيتغير"" وبعد كدا طلب انه يعدم العيله الحاكمه كلها و اتعدم ناس كتيره معارضه للثوره وقت ما كانت فيه اضطرابات جامده فى فرنسا. انتخبوه بعد كدا وعضو فى الهيئه التنفيذيه العليا و لجنة السلامه العامه اللى اتعملت عشان تحمى افكار الثوره.

فى مجمع توليدو سنة 589 م اعلن الملك موافقته على التحول من الاريوسيه و أدخلت زياده على العباره اللى بتقول عن الروح القدس "" المنبثق عن الآب "" ، فبقت "" المنبثق من الآب والأبن "" . وكانت الزياده دى سبب للأنشقاق الدينى بين الشرق والغرب فى القرن التامن ، والأنفصام التام بينهم فى القرن الحداشر . و قبلت الكنيسة الغربيه والكنيسه البروتستانتيه بعدين الزياده دى ، ولكن رفضتها و لسه بترفضها كل الكنائس الأرثوذكسيه ، كمان بعض اللاهوتيين البروتستانت مش بيستريحوا للزياده ، ويظهر ه من كتاباتهم.